tomron87/hebrew-wikipedia-sentences-corpus huggingface dataset:
בשנת 2004 שיחק בסרט הנעורים "מסיבת פיג'מות" לצד שרה פקסטון.
מ-2004 ועד 2005 שיחק בתפקיד הראשי בדרמת הנעורים "Life as We Know It" המבוססת על רומן מאת מלווין ברג'ס.
בשנת 2005 שיחק בקומדיה המשפחתית "שלי, שלך, שלנו".
בשנת 2008 שיחק בתפקיד הראשי בסרט "לעולם אל תיכנע".
באותה שנה גילם שחקן רוגבי בדרמת הספורט "חזק לנצח".
בשנת 2010 שיחק במספר פרקים של סדרת הטלוויזיה "יומני הערפד".
בשנת 2013 החל לשחק בעונה הרביעית והחמישית של הסדרה "שקרניות קטנות", בתפקיד השוטר גבריאל הולברוק.
באותה שנה שיחק בתפקיד הראשי בסרט הפשע "מהלך גורלי" .
בשנת 2017 שיחק בסרט הטלוויזיה "The Joneses Unplugged" לצד מישה ברטון.
ב-5 בספטמבר 2017, פריס והשחקנית שרי דיילי הודיעו שהם נישאו במהלך חגיגות הברנינג מן של אותה שנה.
בנובמבר 2021, הם הודיעו באינסטגרם שהם מצפים לילד ראשון.
שון אנדרו מרקס הוא כדורסלן עבר ניו זילנדי-אמריקאי, אשר היה פעיל בין השנים 1998–2011. מאז פברואר 2016 משמש כג'נרל מנג'ר של קבוצת ברוקלין נטס מליגת ה-NBA.
מרקס נולד וגדל בעיר אוקלנד שבניו זילנד, ובסיום לימודיו התיכוניים עבר לארצות הברית.
בין השנים 1994–1998 למד באוניברסיטת קליפורניה בברקלי, וכשחקן קבוצת הכדורסל של האוניברסיטה רשם ממוצעים צנועים של 6.5 נקודות ו-4.4 ריבאונדים למשחק.
ב-1997 העפיל עם הקבוצה לשלב שמינית גמר טורניר אליפות המכללות (NCAA Sweet Sixteen), בו הפסידה מול אוניברסיטת קרוליינה הצפונית.
מרקס נלקח בבחירה ה-44 של דראפט 1998 על ידי ניו יורק ניקס, ומיד הועבר בטרייד לטורונטו ראפטורס.
ב-16 במרץ 1999 שיחק כדקה אחת במשחק הראפטורס מול ניו ג'רזי נטס, ובכך הפך לניו זילנדי הראשון אי פעם שמשתתף במשחק NBA.
לאחר ששותף ב-13 משחקים בסך הכול בשתי עונותיו הראשונות בטורונטו, עבר מרקס בעונת 2000/2001 לקבוצת שלאסק ורוצלב, ובעונתו היחידה במדיה זכה באליפות הליגה הפולנית.
בעונת חתם במיאמי היט, והעמיד כשחקנה שיאי קריירה של 4.6 נקודות ו-3.6 ריבאונדים בממוצע למשחק.
בקיץ 2003 חתם על חוזה בסן אנטוניו ספרס, אך הוא החמיץ את כל עונת בשל דלקת בגיד הפיקה.
בעונה העוקבת זכה עם הספרס באליפות ה-NBA, על אף שלא שיחק כלל לאורך הפלייאוף.
בקיץ 2006 חתם בפיניקס סאנס, ובשתי עונותיו בקבוצה שותף ב-22 משחקים בסך הכול.
בעונת שיחק ב-60 משחקים עם ניו אורלינס הורנטס, ואף לקח חלק בכל חמשת משחקי הקבוצה בפלייאוף.
בתחילת עונת חתם מרקס על חוזה בפורטלנד טרייל בלייזרס, אך לאחר 29 משחקים הועבר בטרייד לשארלוט בובקאטס, אשר מיד שחררה אותו מהסגל, ופרש ממשחק.
ב-7 מתוך 12 עונותיו ב-NBA העפילה קבוצתו לשלב הפלייאוף, אך מרקס עצמו שותף ב-6 משחקי פלייאוף בסך הכול, בעונות ו-.
ממוצעיו הכוללים לאורך קריירת ה-NBA הם 2.8 נקודות ו-2.2 ריבאונדים למשחק.
בין השנים 2000–2004 שיחק מרקס עבור נבחרת ניו זילנד בכדורסל.
באולימפיאדת סידני (2000) הוביל את קלעי נבחרתו עם 13.0 נקודות למשחק, אך היא סיימה את הטורניר במקום ה-11 (מתוך 12).
באליפות העולם בכדורסל 2002 קלע מרקס ממוצע של 14.7 נקודות בשלושת המשחקים הראשונים בטרם נפצע.
בהיעדרו, סיימה ניו זילנד את הטורניר במקום רביעי.
באולימפיאדת אתונה (2004) קלע מרקס 10.7 נקודות למשחק, ונבחרתו סיימה במקום השמיני (מתוך 12).
בשנת 2012 הצטרף מרקס לצוות הניהולי של סן אנטוניו ספרס, כעוזרו של ה"נשיא לענייני כדורסל", ובמקביל מונה לג'נרל מנג'ר של אוסטין טורוס, קבוצת הבת של הספרס בליגת הפיתוח.
לקראת עונת עבר לצוות המקצועי במועדון כאשר מונה לעוזרו של מאמן הספרס, גרג פופוביץ', ובסיום אותה עונה זכה עם הקבוצה באליפות ה-NBA.
בעונה העוקבת קוּדם לתפקיד עוזרו של ג'נרל מנג'ר הספרס, אר.
בפברואר 2016 מונה מרקס לג'נרל מנג'ר של קבוצת ברוקלין נטס, במקומו של בילי קינג.
כחודשיים לאחר מכן מינה את קני אטקינסון למאמן הקבוצה, ועד יוני 2017 צירף את השחקנים קאריס לוורט, ג'ו האריס, ספנסר דינווידי, ג'רט אלן ודיאנג'לו ראסל אשר היוו את בסיס הקבוצה בשנים הבאות.
שון פיטר מרפי הוא שחקן סנוקר מקצועני אנגלי, אלוף העולם בסנוקר לשנת 2005. מרפי דורג בשיאו במקום השלישי בעולם בדירוג שחקני הסנוקר העולמי (מאי 2007-מאי 2010).
נכון לפברואר 2026, מדורג במקום השביעי בעולם.
מרפי נולד בהארלו שבמחוז אסקס באנגליה.
הוא החל לשחק סנוקר בגיל 8 לאחר שהוריו קנו לו שולחן סנוקר כמתנה לחג המולד.
את רצף מאה הנקודות הראשון שלו השיג כשהיה בן 10.
בשנת 1998, כשהוא בן 15 בלבד, הפך למקצוען, ובשנת 2000 זכה בטורניר הראשון שלו כמקצוען, כשניצח בגמר טורניר בנסון והדג'ס את סטיוארט בינגהאם בתוצאה 7–9.
בשנת 2005, כשהוא בן 22 בלבד, ומבלי שהגיע לגמר של טורניר דירוג עד לאותה עת, זכה מרפי בתואר הדירוג הראשון שלו, שהיה לא פחות ולא יותר מאליפות העולם בסנוקר של אותה השנה.
מלבד היותו צעיר וחסר ניסיון, זכייתו הייתה הפתעה ענקית בספורט גם בשל העובדה הנוספת שהגיע לטורניר כשהוא מדורג במקום ה-48 בעולם בלבד, דירוג שבעקבותיו נאלץ לשחק בשני סיבובי מוקדמות לפני תחילת הטורניר הארוך והמתיש.
לאחר שעבר את שלבי המוקדמות, המשיך לנצח באליפות עצמה שחקנים מהדרג הבכיר ביותר, בהם ג'ון היגינס, סטיב דייוויס ופיטר אבדון, עד שהגיע אל משחק הגמר, בו ניצח את מתיו סטיבנס בתוצאה 16–18 לאחר יומיים של התמודדות.
לאחר זכייתו בתואר החשוב בעולם הסנוקר, טיפס למקום ה-21 בדירוג העולמי, ושנה לאחר מכן, בעונת 2006/2007, נכנס לרשימת 16 המדורגים הראשונים בעולם ודורג במקום החמישי.
מרפי הגיע לגמר אליפות העולם שלוש פעמים נוספות בשנים 2009, 2015 ו–2021, אך הפסיד לג'ון היגינס 9–18, לסטיוארט בינגהאם 15–18, ולמארק סלבי 15–18 בהתאמה.
בשנת 2008 זכה באליפות בריטניה כשניצח בגמר את מרקו פו בתוצאה 9–10, ובשנת 2015 זכה בטורניר המאסטרס כשניצח בגמר את ניל רוברטסון בתוצאה 2–10. בכך השלים זכייה בכתר המשולש ונמצא ברשימה מצומצמת של 11 שחקנים בלבד שעשו זאת לאורך היסטוריית המשחק.
מאז תחילת דרכו כמקצוען בשנת 1998, זכה מרפי ב-13 תוארי דירוג, ארבעה תוארי דירוג מינוריים, וב-12 תארים ללא דירוג.
החשובים שבהם: זכייה אחת באליפות העולם בסנוקר בשנת 2005, זכייה אחת באליפות בריטניה בשנת 2008, ושתי זכיות בטורניר המאסטרס בשנת 2015 ובשנת 2025. כמו כן, השלים 762 רצפים רשמיים של מאה נקודות ומעלה, ועשרה רצפים מקסימליים רשמיים של 147 נקודות.
מרפי הוא אלוף העולם בסנוקר השני הצעיר ביותר בהיסטוריית המשחק כשזכה באליפות בגיל 22 ו-265 ימים (שני לסטיבן הנדרי שזכה בתואר בגיל 21), השחקן השלישי שזכה באליפות העולם שהגיע מהמוקדמות, והשחקן שזכה באליפות העולם בסנוקר כשהיה בעל הדירוג הנמוך ביותר אי פעם.
בטורניר השוט-אאוט של שנת 2023 ביצע מרפי רצף מקסימלי רשמי של 147 נקודות, והיה לשחקן הראשון עד היום שביצע רצף מקסימלי רשמי בטורניר זה, ובכל בתחרות סנוקר רשמית בעלת מגבלות בזמן המשחק.
רווחיו של מרפי מענף הסנוקר עומדים על מעל 6 מיליון פאונד.
מרפי נחשב לשחקן מאוזן בעל משחק התקפי רציף ומהיר.
הוא ידוע ב"עבודת מקל" (Cue Action - מושג שגור בפי פרשני סנוקר המתייחס לאופן החזקת המקל ואופן המכה בכדור) ישרה ויציבה אשר מקנה לו לא רק משחק אלגנטי ויפה לעין, אלא שליטה גבוהה בכדור הלבן ודיוק בעוצמת המכה.
כמו כן, נחשב מרפי על דעת רבים לאחד משחקני הסנוקר הטובים בכל הזמנים בהטבעות כדורים ארוכי טווח ובמשחק עם מקל העזר.
זכייתו באליפות העולם בשנת 2005 היוותה הפתעה גדולה בענף הסנוקר, ולכן בעקבותיה זכה לכינויו הרשמי - "הקוסם" (The Magician).
לאחר זכייתו באליפות העולם, קנה מרפי בעזרת כספי הזכייה מכונית מחברת מרצדס-בנץ ובית, ונשא לאישה את ארוסתו.
נישא בשנית ב-2016, ומתגורר עם אשתו השנייה ושני ילדיהם ליד נוטינגהאם.
מרפי ידוע בתרומתו לקהילה, כשבשנת 2006 נסע לעזור לנזקקים בזימבבווה.
כמו כן, תרם עשירית מכספי זכייתו באליפות העולם לטובת הכנסייה, ובטורניר אליפות העולם בסנוקר בשנת 2012, תרם 100 פאונד לבית החולים הממלכתי לילדים שבמנצ'סטר עבור כל רצף של 100 נקודות או יותר שביצע.
ג'ון ג'יימס 'שון' קלי הוא רוכב אופני כביש אירי בעבר.
קלי נחשב לאחד הרוכבים הגדולים בכל הזמנים, ולרוכב המצליח ביותר בשנות ה-80, בזכות הישגיו שכוללים: ניצחון ב-וואלטה אספנייה ב-1988, בקטגוריית הנקודות במרוץ ב-1980, 1985, 1986 ו-1988, וניצח 16 קטעים במרוץ עצמו.
קלי ניצח 7 פעמים ברציפות ב-פריז - ניס (82'-88'), פעמיים ב-מילאנו - סן רמו, לייז'–בסטון–לייז', פריז - רובה, טור דה סוויס וב-וולטה אה קטלוניה.
בנוסף לכך, ניצח שלוש פעמים ב-ג'ירו די לומברדיה, קריטריום אינטרנשיונל, וב-טור של חבל הבסקים.
לקלי גם שתי מדליות ארד מאליפות העולם, באליפות שהתקיימה ב-שאמברי ב-1989, ובאליפות שהתקיימה בגודווד ב-1982. בסך הכל, קלי ניצח ב-193 מרוצים מקצועיים.
קלי היה הראשון להוביל בדירוג ה-UCI כאשר הוא נוצר במרץ 1984.
קלי נולד ב-24 במאי בווטרפורד, אירלנד לנלי וג'ק (ג'ון), משפחה חקלאית.
הוא היה הילד השני ונקרא על שם אביו, אך בשל למנוע בלבול עם אביו הוא כונה שון, הצורה האירית של ג'ון.
הוא התחיל לרכוב על אופניים לאחר שאחיו החל לרכוב עליהם לבית ספר, הוא השתתף במרוצי חובבנים לבני גילו.
בגיל 16, קלי ניצח את אליפות אירלנד עד גיל 19 במחוז דאון.
ובשנת 1973, שיחזר את ההישג.
קלי ושני רוכבים אירים נוספים, היו אמורים להתחרות ב-דרום אפריקה לקראת אולימפיאדת מונטריאול אך השתמשו בשמות בדויים בגלל איסור בינלאומי להתחרות בדרום אפריקה, כמחאה על האפרטהייד.
אבל הם התגלו והושעו לשישה חודשים, לאחר מכן, השלושה הושעו לכל החיים מהמשחקים האולימפיים.
לאחר תום ההשעייה, קלי ניצח ג'ירו די לומברדיה לחובבים.
הניצחון הרשים שני מנהלי קבוצות צרפתיים, וקלי חתם אצל מהם, ז'אן די גריבאלדי, בקבוצתו שנקראה "פלנדריה-ולדה-לטינה".
הניצחון הראשון של קלי הגיע במרוץ הצרפתי, אטואל דה בסז'.
קלי שימש בעיקר כ"דומסטיק" (פועל) בתחילתו בקבוצת פלנדריה.
ב-1978, הוא השתתף לראשונה ב-טור דה פראנס, וגם ניצח את הקטע ה-6.
בעונת 1979, עבר קלי לקבוצת ספלנדור, שהוקמה על ידי אחד מרוכבי פלנדריה לשעבר, מישל פולנטייר.
שכרו שודרג לכ-£30,000 כולל בונוסים.
קלי ניצח את גרנד פרי דה קאן, לאחר שהקדים את וולטר פלנקיירט ואת הנק לוברדינג.
בנוסף לכך, הוא ניצח שני קטעים ב-וואלטה אספנייה באותה עונה.
בעונת 1980, קלי סיים רביעי ב-מילאנו - סן רמו, שני ב-E3 בינקבנק קלאסיק ושלישי ב-מרוץ אמסטל גולד.
ב-וואלטה אספנייה, הוא ניצח חמישה קטעים וניצח את קטגוריית הנקודות במרוץ וסיים רביעי כללי, 3:31 דקות לאחר פאוסטינו רופרז המנצח.
ב-טור דה פראנס, הוא ניצח שני קטעים וסיים שני בקטגוריית הנקודות.
בנוסף לכך, ניצח במרוץ החד יומי שלושת הימים של ברוז'-דה פאנה.
בעונה הבאה, קלי הציג דומיננטיות במרוצי האביב, כאשר סיים 7 בחץ ברבנט, 6 ב-מרוץ אמסטל גולד, 8 ב-רונדה ון פלנדרן ו-4 ב-לה פלש ואלון.
הוא ניצח את הקטע השני ב-דופינה ליברה, ואת הקטע ה-15 ב-טור דה פראנס.
קלי הצטרף בחזרה לקבוצה של ז'אן דה גריבאלדי, שהפעם היא סם - פראנס לואר.
ראשית, הוא ניצח ב-פריז - ניס, לאחר שניצח ארבעה קטעים במרוץ.
הוא ניצח את הקטע ה-12 ב-טור דה פראנס, ואת קטגוריית הנקודות במרוץ לאחר שהקדים את ברנאר אינו.
הוא זכה במדליית ארד ב-אליפות העולם בגוודווד, לאחר שרק ג'וזפה סרוני וגרג למונד הקדימו אותו.
בעונת 1983, קלי ניצח בפעם השנייה ברצף ב-פריז ניס, וניצח גם שלושה קטעים במרוץ עצמו.
הוא ניצח ב-טור דה סוויס, וב-טור דה פראנס, קלי לא ניצח אף קטע אך רשם את התוצאה הכללית הטובה ביותר שלו, כאשר סיים שביעי.
הוא ניצח את המונומנט הראשון בקריירה שלו ב-אוקטובר, כאשר גבר על שמות גדולים כמו אלוף העולם לאותה שנה גרג למונד ואדרי ואן דר פול ב-ג'ירו די לומברדיה.
סקיל - ריידל - סם
עונת 1984 נחשבת לגדולות בקריירה של קלי, הוא ניצח בפעם השלישית ברצף ב-פריז - ניס, מקדים את סטפן רוץ' ו-ברנאר אינו.
הוא סיים שני ב-מילאנו - סן רמו, מנצח את הספרינט מהפלוטון לאחר שפרנצ'סקו מוזר מנצח בבריחת סולו.
הוא ניצח את מרוץ קריטריום אינטרנשיונל, לאחר שגם ניצח שלושה קטעים במרוץ.
הוא סיים שני ב-רונדה ון פלנדרן, וניצח את הטור של חבל הבסקים ושלושה קטעים בטור.
ב-8 באפריל, רשם קלי את אחד מהישגיו הגדולים בקריירה, כאשר ניצח את ה-מונומנט הצרפתי הבכיר, פריז - רובה, גובר על רודי רוז'יירס בספרינט.
שבוע לאחר מכן, הוא ניצח גם ב-לייז'–בסטון–לייז'.
הוא ניצח קטע וסיים רביעי ב-טור דה סוויס.
ב-טור דה פראנס, הוא סיים חמישי כללי, ושני בדירוג הנקודות.
קלי ניצח שני מרוצים חד יומיים בצרפת, פריז - בורז', וגרנד פרי דה פלואה.
קלי רשם ניצחון בעוד מרוץ קטעים, כאשר בספטמבר ניצח את וולטה אה קטלוניה וארבעה קטעים נוספים במרוץ.
בנוסף לכך, ניצח בפריז - טור ובקריטריום די סה.
עונה אחר כך, ב-1985, ניצח בפעם הרביעית ברצף ב-פריז - ניס.
מקדים שוב את בן מדינתו, סטפן רוץ'.
הוא ניצח שני קטעים ב-, וסיים שביעי ב-מילאנו - סן רמו.
לאחר הניצחון בעונה הקודמת במרוץ, הפעם הוא סיים רק במקום השלישי ב-פריז - רובה.
הוא ניצח שלושה קטעים ב-וואלטה אספנייה, וסיים תשיעי כללי וניצח שוב את קטגוריית הנקודות.
קלי המשיך להתקדם ב-טור דה פראנס, הוא סיים בעונה הזו במקום הרביעי הכללי, 6:26 דקות מברנאר אינו המנצח, וניצח שוב את קטגוריית המאיצים.
ב-וולטה אה קטלוניה, הוא סיים שני כללי וניצח את הקטע השני.
הוא ניצח את הטור של אירלנד, ועוד שני קטעים במרוץ.
הוא ניצח בפעם השנייה ברצף בקריטריום די סה, וב-ג'ירו די לומברדיה.
ב-1986, קלי הצטרף לקבוצת "קאס" הצרפתית.
הוא ניצח בפעם החמישית ברצף את פריז - ניס, הפעם הקדים את אורס זימרמן השווייצרי.
הוא ניצח שנית ב-מונומנט מילאנו - סן רמו, הוא ניצח שנית גם ב, והוסיף גם ניצחונות בשלושה קטעים במרוץ.
קלי ניצח בפעם השנייה במונומנט, פריז - רובה.
הוא עלה לראשונה על הפודיום ב-וואלטה אספנייה, כאשר סיים שלישי, 5:19 דקות אחרי אלברו פינו המנצח.
בנוסף לכך, קלי ניצח שני קטעים ואת קטגוריית הנקודות.
הוא סיים חמישי באליפות העולם ב-קולורדו, וניצח בפעם השנייה את ה-וולטה אה קטלוניה.
בעונת 1987, קלי ניצח בפעם השישית ברצף ב-פריז - ניס.
הניצחון הבא שלו הגיע בקריטריום אינטרנשיונל, לאחר שניצח את המרוץ כולו ועוד שני קטעים.
הוא ניצח בפעם השלישית והשנייה ברציפות את הטור של חבל הבסקים, ב-וואלטה אספנייה, הוא ניצח שני קטעים אך לא סיים את המרוץ.
הוא ניצח עוד שני קטעים ב-וולטה אה קטלוניה, וניצח את הטור של אירלנד.
ב-1988, קלי ניצח בפעם השביעית ב-פריז - ניס.
הוא ניצח את מרוץ סטמנה קטאלנה, וגם את החלק השני של הקטע הרביעי במרוץ.
הוא ניצח את גנט - וולגם, לאחר שהקדים שמונה רוכבים אחרים בספרינט.
לאחר חמש השתתפויות במרוץ, ניצח קלי את ה-וואלטה אספנייה, במה שהפך לניצחון הראשון והיחיד שלו בגרנד טור.
קלי עשה את זה לאחר שניצח את הקטע ה-11, וה-20 במרוץ שהיה נגד השעון.
הוא הקדים את ריימונד דייצן (מקום 2) ב1:27 דקות, ואת אנסלמו פוורטה ב-1:29 דקות (מקום 3).
בנוסף לכך, ניצח גם בדירוג הנקודות וסיים שלישי בדירוג המטפסים.
קלי הצטרף לקבוצת פי.די.אם ההולנדית, וניצח ב-לייז'–בסטון–לייז', את קטגוריית המאיצים ב-טור דה פראנס (סיים תשיעי כללי).
ובאליפות העולם בשאמברי, הוא סיים שלישי לאחר שגרג למונד ודימיטרי קוניישב גברו עליו בספרינט סיום.
בעונת 1990, ניצח קלי שנית ב-טור דה סוויס, וגם את הקטע ה-4 במרוץ.
הוא סיים שלישי ב-קלאסיקה סן סבסטיאן.
ב-1991, הוא לא זינק לקטע ה-11 ב-טור דה פראנס ובכך פרש מהמרוץ.
הוא ניצח שוב את הטור של אירלנד, ובפעם השלישית את ג'ירו די לומברדיה.
קלי הצטרף לקבוצת לוטוס - פסטינה הצרפתית.
הוא ניצח בפעם השנייה את מילאנו - סן רמו ב-1992. את עונתו האחרונה כמקצוען העביר בקבוצת קאטאוונה.
קלי הוא פרשן בערוץ יורוספורט, שהייתה מעורבת באקדמיה שקלי הקים.
ב-2006, הקים קבוצה אירית מקצוענית ראשונה שנקראה על שמו.
הרוכבים שם היו ממוצא אירי ובלגי והגיעו מהאקדמיה שקלי הקים.
הוא מעורב באירועי צדקה, ואף הוקם טור חובבים על שמו שכלל אלפי משתתפים.
בנובמבר 2013, אוניברסיטת דבלין סיטי נתנה לקלי דוקטורט כבוד על פועלו בספורט האירי.
ב-2013, הוציא קלי את האוטוביוגרפיה שלו.
שון ג'ררד ג'וזף סטקלי הוא מהנדס וקצין צי אמריקאי לשעבר, שכיהן כסגן מזכיר הצי של ארצות הברית למחקר, פיתוח ורכש מיולי 2008 ועד אוגוסט 2017. הוא גם כיהן כמזכיר הצי בפועל מינואר ועד אוגוסט 2017. בספטמבר 2018 הוא מונה כנשיא מגזר מערכות תקשורת ורשת בחברת L3 טכנולוגיות.
שון סטקלי נולד בבולטימור, מרילנד.
הוא החל את הכשרתו באקדמיה הימית של ארצות הברית, סיים אותה בהצטיינות ב-1979 וקיבל תואר ראשון במדעים בהנדסת מכונות.
הוא גם בעל תואר בהנדסה ימית ותואר שני בהנדסת מכונות מהמכון הטכנולוגי של מסצ'וסטס.
ב-1994 הוא קיבל תעודה מקצועית של מהנדס ממדינת וירג'יניה.
את הקריירה שלו בצי ארצות הברית החל סטקלי כקצין לוחמת שטח (Surface Warfare Officer), ושירת בתפקידי הנדסה ומערכות נשק על סיפון המשחתת "ג'ון יאנג" (USS John Young).
עם השלמת הכשרתו כקצין לוחמת שטח הוא הוסמך כקצין הנדסה (Engineering Duty Officer) ושירת בשורה של תפקידי תעשייה, צי, משרד ומטה בעיצוב, בנייה, תחזוקה ולוגיסטיקה של ספינות ובהתוויית מדיניות רכש.
בין השנים 2001–2005 שירת סטקלי כמנהל תוכנית LPD 17 (סדרת האוניות סן אנטוניו, אוניות לוחמה אמפיביות בעלות סיפון טיסה ומבדוק ניתן להצפה) והיה אחראי על כל היבטי הרכש של התוכנית.
ב-28 ביולי 2008 מונה סטקלי כסגן מזכיר הצי של ארצות הברית למחקר, פיתוח ורכש.
הוא החל לשמש בתפקיד זה עוד בתקופת נשיאותו של הנשיא ג'ורג' ווקר בוש, המשיך בתקופת נשיאותו של ברק אובמה וסיים כמה חודשים לאחר תחילת נשיאותו של דונלד טראמפ.
עם תחילת נשיאותו של טראמפ, כאשר סיים ריי מייבוס את כהונתו כמזכיר הצי, מונה סטקלי כמזכיר הצי בפועל עד 3 באוגוסט 2017, עת מונה כמזכיר קבוע ריצ'רד ו.
רוני ויליאם ארניל הידוע יותר בשם הבמה שלו, שון ספירס הוא מתאבק קנדי, המופיע בארגון ההיאבקות World Wrestling Entertainment (WWE), בתוכנית NXT.
ארניל החל את הקריירה שלו בארגוני ההיאבקות העצמאיים תחת שם הבמה שון ספירס עד שבשנת 2006 הוא חתם על חוזה ב-WWE והופיע בעיקר בארגוני הפיתוח שלו, Ohio Valley Wrestling (OVW) ו-Florida Championship Wrestling (FCW), בנוסף לתקופה קצרה ברוסטר הראשי כחלק מהמותג ECW, שבו הופיע כגאווין ספירס.
לאחר שפוטר מה-WWE בשנת 2009, הוא חזר לזירות הארגונים העצמאיים.
לעומת זאת, הוא שב ל-WWE ארבע שנים מאוחר יותר ונשלח ל-NXT, שבו הופיע תחת שם הבמה טיי דילינג'ר.
בשנת 2017, הוא קודם לרוסטר הראשי והופיע במותג סמאקדאון עד שפוטר פעם נוספת בשנת 2019.
במאי 2019, הוא הצטרף לארגון ההיאבקות החדש All Elite Wrestling (AEW) ואימץ בחזרה את שם הבמה שון ספירס.
ארניל נולד ב-19 בפברואר 1981 בסנט קטרינס, אונטריו, קנדה.
הוא שיחק הוקי קרח למעלה מעשור עד שהחליט לוותר על הענף ולהפוך למתאבק.
במהלך ילדותו, הוא היה מעריץ של המתאבקים ריק רוד, ריק מרטל ומר פרפקט.
ארניל, עתה תחת שם הבמה שון ספירס, ערך את הופעת הבכורה שלו בארגון ההיאבקות All Elite Wrestling (AEW) באירוע השלם וצפה הראשון של הארגון, Double or Nothing, שנערך ב-25 במאי 2019, כמשתתף בקרב הקזינו באטל רויאל.
בקרב זה, הוא לא ניצח, כשמי שעשה זאת היה אדם פייג'.
הוא הוחתם באופן רשמי ב-12 ביוני.
באירוע Fyter Fest, שנערך בסוף החודש, דמותו של ספירס התבררה כרעה לאחר שהוא תקף את קודי בעזרת מכת כיסא בלתי מוגנת לראשו.
בעקבות זאת, הוא החל לכנות את עצמו בכינוי "The Chairman of AEW" (שפירושו דו משמעי: האחד "יושב ראש", ואילו האחר "איש הכיסא").
לקראת הקרב המתוכנן בינו לבין קודי באירוע All Out, הוא הצטוות לשורות המנג'ר טולי בלנצ'רד, שהחל לשמש כמנהלו האישי.
באירוע זה, שנערך ב-31 באוגוסט, ספירס הפסיד לקודי.
לאחר מכן, הוא נקלע לפיוד עם ג'ואי ג'נלה, לאחר שהאחרון לא הביע כבוד כלפיו.
באירוע Full Gear, שנערך ב-9 בנובמבר, ספירס גבר על ג'נלה.
באירוע Double or Nothing, שנערך ב-23 במאי 2020, הוא נוצח על ידי דאסטין רודס.
ב-3 ביוני בפרק של התוכנית השבועית Dynamite, בלנצ'רד חזר וגער בספירס על כך שבייש את עצמו בקרב בינו לבין רודס.
בתגובה, בלנצ'רד הציג בפני ספירס כפפה שחורה, הדומה בעיצובה לכפפה שאותה לבשו בלאקג'ק מאליגן וטד דיביאסי, ולתוכה היה אפשר להסליק בקלות חתיכת מתכת.
ספירס התאבק לראשונה עם כפפה זו ב-16 ביוני בפרק של התוכנית Dark, שם הוא הכניע לניצחון את לי ג'ונסון לאחר שביצע עליו את מהלך השארפשוטר.
לאורך אותה השנה, ספירס השיג ניצחונות רבים, רובם במסגרת התוכנית המשנית Dark, כשלאחר הקרבות הוא היה מכה את יריביו בעזרת חתיכת המתכת שהוחבאה בתוך הכפפה.
ארניל נישא למתאבקת קסנדרה מקינטוש, הידועה יותר בשם הבמה שלה, פייטון רויס, באוגוסט 2019. ביחד עם המתאבק מתיאס קלמנט, הידוע יותר בשם הבמה שלו, טיילר בריז, הם מנהלים בית ספר להיאבקות באפקוקה, פלורידה בשם Flatbacks Wrestling.
אליפות פלורידה לזוגות של FCW (פעם אחת) – עם ניק נמת'
אליפות הזוגות של FUW (פעם אחת) – עם קני קנדריק
אליפות הטלוויזיה של OVW (3 פעמים)
אליפות הזוגות הדרומית של OVW (3 פעמים) – עם קודי ראנלס (2) וקולט קבנה (1)
אליפות חבר העמים של PWA (פעם אחת, נוכחי)
PWI דירג אותו במקום ה-114 מתוך 500 המתאבקים הטובים ביותר לשנת 2017
אליפות ההיאבקות הטהורה של PWA (פעם אחת)
הישגים בארגון ההיאבקות Tri-City Wrestling – TCW
אליפות הזוגות של WWC (פעם אחת) – עם איידול סטיבנס
שון תומאס קסטן הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת אילינוי, מאז 2019. קסטן, חבר המפלגה הדמוקרטית, מייצג מחוז קונגרס הכולל בתוכו חמישה ממחוזות אילינוי, בהם פרווריה המערביים של העיר שיקגו.
קסטן נולד בדבלין, עיר הבירה של אירלנד, וגדל בהרטסדייל שבמחוז וסטצ'סטר במדינת ניו יורק.
בשנת 1993 השלים לימודי תואר ראשון בביולוגיה מולקולרית ובביוכימיה ממידלברי קולג'.
לאחר מכן, עבד במשך שנתיים כמדען בבית הספר לרפואה של אוניברסיטת טאפטס.
ב-1998 קיבל תואר שני בניהול הנדסי ובהנדסה ביוכימית מבית הספר להנדסה של דארטמות' קולג'.
קסטן החל את דרכו המקצועית ב-"Arthur D.
Little", חברה לייעוץ אסטרטגי בבוסטון, שם ערך ניתוחי מידע עבור קבוצת ההנדסה הכימית של החברה.
בשנים 2000–2007 היה נשיא ומנכ"ל התאגיד Turbosteam, שהמיר פליטות מתחנות כוח לאנרגיה.
בשנת 2007 ייסדו קסטן ואביו טום את "פיתוח אנרגיה ממוחזרת" (Recycled Energy Development, בראשי תיבות RED).
RED התמקדה במיחזור אנרגיה מבוזבזת והפיכת מתקני אנרגיה לשימושים ידידותיים יותר לסביבה.
RED ניסתה לעשות שימוש רווחי בטכנולוגיית לכידת חום של פסולת, כדרך ליצור אפיק לייצור חשמל שמשך את תשומת לבן של חברות הזנק אחדות שהיו מעוניינות למצוא "פריצת דרך" טכנולוגית.
בשנת 2015, משקיע ב-RED תבע את החברה בתואנה לניהול כושל מצד קסטן.
קסטן הסדיר את התביעה ומכר את החברה בשנת 2016; לדבריו, ההאשמות נגדו משוללות בסיס והיו חלק מניסיון השתלטות עוינת.
קסטן היה יושב ראש מייסד של יוזמת נורת'איסט CHP (Northeast CHP Initiative), מוסד ללא כוונת רווח שמטרתו לקדם מדיניות המעדיפה ייעול אנרגיה בצפון-מזרח ארצות הברית.
בספטמבר 2017, לקראת בחירות 2018, הכריז קסטן על התמודדותו אל בית הנבחרים של ארצות הברית במחוז בקונגרס השישי של אילינוי.
בבחירות מקדימות שהתקיימו במפלגה הדמוקרטית גבר על שישה מתמודדים אחרים, והתקדם לבחירות הכלליות מול נציג המחוז המכהן מהמפלגה הרפובליקנית, פיטר רוסקאם.
ב-6 בנובמבר 2018 ניצח קסטן את רוסקאם בפער בן 7%.
עם השבעתו לתפקיד, קסטן היה לדמוקרט הראשון שייצג מחוז זה מאז 1973. בקונגרס ה-117 מכהן קסטן כחבר בוועדת השירותים הפיננסיים, בוועדת המדע, הטכנולוגיה והחלל ובוועדת בית הנבחרים על משבר האקלים.
שון רנדל פרנל הוא פוליטיקאי אמריקאי שכיהן כמושל ה-10 של מדינת אלסקה בארצות הברית מטעם המפלגה הרפובליקנית בשנים 2009–2014.
אביו הוצב באלסקה בעת שירותו בצבא ארצות הברית, ובשנת 1973 החליט להגר אליה עם משפחתו.
בשנת 1980 התמודד אביו, שהשתייך ל, על המושב של אלסקה בבית הנבחרים של ארצות הברית נגד המועמד דון יאנג, והפסיד.
פרנל למד באוניברסיטת פסיפיק הלותרנית ובאוניברסיטת פיוג'יט סאונד, בהן למד משפטים.
הוא קיבל רישיון לעסוק כעורך דין באלסקה ובוושינגטון.
פרנל עבד כעורך דין במגזר הפרטי מ-1987 עד 2003, בין 2005 ל-2006, ושב לעסוק בתחום לאחר כהונתו כמושל, החל מ-2015. במשך תשע שנים מאותה תקופה, הוא היה הבעלים של משרד עורכי דין משלו.
בשנת 1992, בגיל 29, נבחר פרנל לכהן בבית הנבחרים של אלסקה.
בשנת 1994 נבחר שוב לתפקיד.
הוא בלט בעבודתו בוועדת הכספים של בית הנבחרים ובמאבק באלימות במשפחה ובתקיפות מיניות במדינה.
בשנת 1996 נבחר ל, והיה חבר במועצת האנרגיה של הסנאט.
ב-1999 וב-2000 הוא הפך לחבר בהנהגת הרוב הרפובליקני בסנאט, כאשר עמיתיו בסנאט בחרו בו לכהן כיו"ר משותף של ועדת הכספים של הסנאט.
פרנל בחר שלא להתמודד שוב לתפקיד בשנת 2000. הוא ציין כי הוא עושה זאת בשל מחויבתו למשפחתו, והמשיך לעסוק בעריכת דין.
בשנת 2005 התמודד פרנל בפריימריז המפלגה הרפובליקנית על תפקיד סגן המושל, ניצח וצוות למועמדת לתפקיד המושלת, שרה פיילין (באלסקה, מועמדי סגן המושל מתמודדים בנפרד מהמועמדים למושל במירוץ הבחירות המקדימות, אך לאחר הפריימריז, המועמדים למושל וסגן המושל מתמודדים יחד).
השניים ניצחו בבחירות הכלליות שנערכו בשנת 2006, ופרנל מונה לסגן המושל.
בשנת 2008 הכריז כי יתמודד על המושב של אלסקה בבית הנבחרים של ארצות הברית נגד המועמד הוותיק דון יאנג, מולו התמודד אביו 28 שנים קודם לכן.
התוצאה, שפורסמה ב-18 בספטמבר, הראתה שיאנג ניצח ב-304 קולות.
פרנל הודה בתבוסתו, אף על פי שהיה זכאי לדרוש ספירה חוזרת, ואמר שהוא סומך על שלמות עבודתה של מחלקת הבחירות, סוכנות עליה פיקח כסגן מושל אלסקה.
הוא אמר בהצהרתו: "אמנם ספירה חוזרת עשויה לשנות את התוצאה של בחירות צמודות במיוחד, אך תוצאה כזו אינה סבירה.
ככזו, אני לא מאמין שהיא מצדיקה הוצאה של כספי משלם המיסים".
בתחילת יולי 2009 הודיעה פיילין במפתיע כי תתפטר מכהונתה כמושלת אלסקה ב-26 ביולי 2009, ובהתאם לחוקת אלסקה מונה פרנל למושל במקומה.
בדצמבר 2010 התמודד פרנל לתפקיד מושל אלסקה, והביס את יריבו אית'ן ברקוביץ'.
פרנל זכה ל-59% תמיכה, אחוז התמיכה הגבוה ביותר למושל בהיסטוריית המדינה.
פרנל התמודד שוב על תפקיד המושל בבחירות 2014, אך לאחר ששמו עורב במספר שערוריות, הפסיד בהפרש קטן לביל ווקר.
לאחר פרישתו מהחיים הפוליטיים, שב פרנל לעסוק בעריכת דין.
ביוני 2021 החל לכהן כנשיא אוניברסיטת אלסקה באנקורג'.
שון מרטין רקס קינן הוא שחקן אוסטרלי.
שון מרטין רקס קינן נולד ב-18 בינואר 1993 בעיירה בסלטון במדינת אוסטרליה המערבית שבאוסטרליה ולאחר מכן עבר לסידני.
לקינן אחות תאומה בשם לילי.
קינן שיחק בתפקיד הראשי בשתי עונות של סדרת הטלוויזיה האוסטרלית לילדים, "לוקי לאונרד" בין 2007 ל-2010, ובתפקיד גארי הנסי בסדרה "Puberty Blues" משנת 2012 עד 2014.
בשנת 2011, קינן הופיע במספר סדרות טלוויזיה, כולל "Cloudstreet".
בשנת 2013 הופיע בסרט הקולנוע "דריפט".
בשנת 2015 שיחק בסרט "Strangerland" ובסרט "Is This the Real World", עליו קיבל ביקורות מצוינות על משחקו.
בשנת 2017 הופיע בסרט הקולנוע "Australia Day".
בשנת 2019 הופיע בסרט הקולנוע ההיסטוריה האמיתית של כנופיית קלי בתפקיד ג'ו בירן.
במרץ 2021 פורסם כי קינן לוהק לתפקיד ראשי בסדרת הטלוויזיה באלי 2002 המבוססת על אירועי הפיגועים בבאלי בשנת 2002.
שנה סרט תפקיד הערות 2013Drift אנדי קלי הצעיר 2015Strangerland סטיב רוברטסוןIs This the Real Worldמארק 2016מטרה קשוחה 2 (אנ') טוביאס צימינג 2017Australia Day דין פטרסון 2019ההיסטוריה האמיתית של כנופיית קלי ג'ו ביירן (אנ') 2021 כוחו של הכלב סווןניטראם (אנ')ג'יימי
שנה מחזהתפקיד הערות 2019Così לואיס
שון דזמונד קלייבר (בהולנדית: Sean Desmond Klaiber; נולד ב-31 ביולי 1994) הוא כדורגלן הולנדי-סורינאמי המשחק בעמדת המגן הימני בברונדבי.
קלייבר, התחיל לשחק כדורגל במספר מועדוני כדורגל מקומיים ובהם גם זו של אייאקס.
בשנת הצטרף לאקדמיה של אוטרכט.
ב-29 באוקטובר 2013, קלייבר ערך את הופעת הבכורה שלו בקבוצה הבוגרת בניצחון 1-2 נגד קוזאקן בויס במסגרת הגביע ההולנדי.
ב-23 בפברואר 2014 ערך את הופעת הבכורה שלו בליגה ההולנדית בניצחון 0-1 נגד חרונינגן.
בינואר הושאל לדורדרכט עד לסיום העונה.
ב-27 בפברואר הבקיע את שער הבכורה שלו בקריירה בניצחון 1-2 נגד גו אהד איגלס.
ב-20 ביולי 2017 הבקיע את שער הבכורה שלו בזירה האירופית בניצחון 1-3 נגד ולטה במסגרת מוקדמות הליגה האירופית.
ב-1 באוקטובר 2020 קלייבר חתם לשלוש שנים באייאקס עם אופציה לעונה נוספת, בה התאחד עם אריק טן האך שאימן אותו בעבר באוטרכט.
הוא חתם בה כמחליפו של סרג'יניו דסט שעזב לברצלונה.
ב-18 באוקטובר ערך את הופעת הבכורה שלו בקבוצה בניצחון 1-5 נגד הירנפיין.
ב-29 באוגוסט 2022 חתם באוטרכט.
ב-1 בספטמבר 2023 חתם בברונדבי מליגת העל הדנית.
קלייבר נולד בהולנד להורים לממוצא סורינאמי ולכן היה זכאי לייצג את שני הלאומים בזירה הבינלאומית.
בצעירותו, קלייבר שיחק בנבחרת הצעירה של הולנד.
ב-13 ביוני 2021 קלייבר החליט לייצג את סורינאם וכעבור שבועיים זומן לסגל הנבחרת הלאומית לקראת גביע הזהב 2021. ב-12 ביולי 2021 ערך את הופעת הבכורה שלו בנבחרת בהפסד 2-0 ל.
עם היבחרו לבית הנבחרים האמריקאי ב-2012 נעשה להומוסקסואל הגלוי הראשון שנבחר לקונגרס מטעם מדינת ניו יורק.
מלוני נולד בשלהי יולי 1966 בשרברוק (Sherbrooke) בקוויבק שבקנדה, להורים בעלי אזרחות אמריקאית.
עבודתו של אביו כחוטב עצים הביאה אותם זמנית לקנדה.
מלוני גדל בהנובר שבניו המפשייר, וגדל עם ששת אחיו במה שתיאר כ"משפחה אירית קתולית קטנה".
בשנת 1984 השלים את לימודיו התיכוניים בתיכון הנובר.
לאחר שלמד במשך שנתיים באוניברסיטת ג'ורג'טאון עבר מלוני לאוניברסיטת וירג'יניה, שם השלים בשנת 1988 לימודי תואר ראשון ביחסים בין-לאומיים.
לאחר מכן העביר שנה לצד כמרים ישועים בשכונות העוני של צ'ימבוטה (Chimbote) בפרו.
מששב לארצות הברית חזר לאוניברסיטת וירג'יניה, שם השלים לימודי תואר שני במשפטים ב-1992.
בשנת 1991 החל מלוני לעבוד במטה הבחירות הנשיאותי הראשון של מושל ארקנסו ביל קלינטון.
במהלך הבחירות לנשיאות ארצות הברית 1996 עבד כמנהל נסיעות פונדקאיות.
כשקלינטון הושבע בשנית בינואר 1997 הוצע למלוני תפקיד בסגל הבית הלבן, ובין השנים 1999–2000 שירת כמזכיר סגל הבית הלבן וכיועץ בכיר בצוותו של קלינטון.
לאחר רציחתו של הסטודנט ההומוסקסואל מת'יו שפרד מאוניברסיטת ויומינג התלווה מלוני לנשיא קלינטון כנציג מטעם הבית הלבן.
במאמר על האירוע דווח כי מלוני כינה עצמו לעיתים תכופות כ"הומוסקסואל הגלוי הבכיר ביותר בסגל הבית הלבן".
בשנת 2006 התמודד מלוני על מועמדות המפלגה הדמוקרטית לתפקיד התובע הכללי של ניו יורק.
במהלך מסע הבחירות לתפקיד זה זכה בהתמדה לשיעור תמיכה חד-ספרתי בסקרי דעת הקהל ובעקבות זאת הוצע לו להתמודד לתפקיד מטעם המפלגה הליברלית בניו יורק.
מלוני מיאן ואמר שיתמוך במי שיזכה במועמדות המפלגה הדמוקרטית.
ב-12 בספטמבר סיים במקום השלישי עם 9.4% מקולות הבוחרים.
מזכיר השיכון והפיתוח העירוני של ארצות הברית לשעבר, אנדרו קואומו, נבחר לתפקיד.
ב-2007 הצטרף לממשלו של מושל ניו יורק אליוט ספיצר כסגן המזכיר הראשון, וגם לאחר התפטרותו של ספיצר בעקבות שערוריית מעקבים פוליטיים המשיך מלוני בתפקידו זה תחת המושל דייוויד פטרסון.
במרץ 2012 הכריז מלוני על התמודדותו לבית הנבחרים של ארצות הברית במחוז הקונגרס ה-18 של ניו יורק.
טרם הבחירות נספר המחוז כמחוז הקונגרס ה-19 ונציגתו הייתה נאן הייוורת' הרפובליקנית.
בבחירות המקדימות של המפלגה הדמוקרטית, שהתקיימו ב-26 ביוני 2012, גרף מלוני 48% מקולות הבוחרים ונבחר למועמד המפלגה.
במהלך הבחירות נמתחה עליו ביקורת על כך שרכש בית בקולד ספרינג ערב הבחירות המקדימות, ומעולם לא התגורר בעבר בשטח המחוז.
ב-11 ביוני הביע נשיא ארצות הברית לשעבר ביל קלינטון, תושב ניו יורק, את תמיכתו במלוני.
ב-21 באוקטובר זכה מלוני לתמיכה משמעותית נוספת ממערכת העיתון "הניו יורק טיימס".
בבחירות הכלליות התמודד כמועמד מתון, וניצח את הייוורת' עם 52% מהקולות.
עם התכנסות הקונגרס ה-113 של ארצות הברית בראשית ינואר 2013, מלוני הושבע לתפקידו.
בבחירות 2022 הפסיד בבחירות למועמד הרפובליקני מייק לולר, וכהונתו בקונגרס תמה בראשית ינואר 2023.
ב-12 במאי 2023 הכריז נשיא ארצות הברית ג'ו ביידן על כוונתו למנות את מלוני לשגריר ארצות הברית בארגון ה-OECD.
שון תומפסון קלייר הוא שחקן אמריקאי.
קלייר נולד וגדל בלואיוויל, קנטקי, שם התחנך בבית הספר קנטקי קאנטרי (אנ').
בהמשך למד לתקופה קצרה במכללת בואודין (אנ') במיין לפני שעבר לניו יורק.
בניו יורק לקח חלק בקבוצת האימפרוביזציה Upright Citizens Brigade (אנ').
קלייר הוא מייסד שותף של חברת ההפקה והמדיה Motiv Creative, בה קלייר ואחיו יוצרים תוכן עבור קבוצות הסברה פוליטית.
בשנת 2013 ביצע קלייר הופעת אורח בסדרת המערכונים "Hey Girl" של רשת MTV.
בשנת 2014 שיחק בתפקיד ראשי בסדרת הטלוויזיה "Mr.
בשנת 2015 שיחק בתפקיד קטן בסרט הקולנוע "המתמחה".
בשנת 2018 גילם קלייר את הסוכן סטולץ בסרט "אנטמן והצרעה".
בשנת 2020 שיחק בתפקיד ראשי בסרט הטלוויזיה של ערוץ לייפטיים "Chris Watts: Confession of a Killer".
בשנת 2021 לוהק לתפקיד בסרט הקומדיה הרומנטית "בקרוב אצלכם", שהוקרן לראשונה בנטפליקס ב-4 באוגוסט 2022.
ג'וליאן 2015 Hamlet, Son of a Kingpin לארטס המתמחה ברמן 2016 The Hudson Tribes השוטר רוסו 2017 After Party הוליס Sam דוק Life Hack פיטר Off Season דבון 2018 אנטמן והצרעה הסוכן סטולץ 2022 בקרוב אצלכם ניק
+ שנה סדרה תפקיד הערות2013Futurestatesבןסדרת רשת; פרק: "Elliot King Is Third" 2013–2014 Hey Girl ביילי 2 פרקים 2014 מזכירת המדינה טיילר קול פרק: "Pilot" הרומן וויל 2 פרקים 2014–2015 Mr.
שון קלנסי (באירית: Seán Clancy) הוא לוטננט גנרל אירי המשמש מאז 29 בספטמבר 2021 כראש המטה של כוחות ההגנה (מקביל לרמטכ"ל) של כוחות ההגנה האירים.
קלנסי נולד וגדל במיטשלסטאון שבמחוז קורק.
ב-1984 הוא התגייס לקורפוס האוויר האירי וב-1986 החל בלימודי טיסה.
הוא עבר הכשרה כטיס חיפוש והצלה ושימש כמפקד טייסת ולאחר מכן כמפקד כנף.
הוא שימש כיועץ צבאי עבור כוח הייצוב בבוסניה והרצגובינה (מבצע אלתיאה).
הוא שימש כסגן ראש המטה של כוחות ההגנה (מקביל לרמטכ"ל), ולאחר מכן כמפקד קורפוס האוויר.
ב-29 בספטמבר 2021 הוא מונה לראש המטה של כוחות ההגנה.
שון ריצ'רד סלרס היה רוצח סדרתי אמריקאי, והאדם היחיד מאז השבת עונש המוות לקטינים ב-1976 שהוצא להורג על פשע שביצע כשהיה מתחת לגיל 17.
סלרס נולד בקליפורניה, לאם בת 16 ואב אלכוהוליסט, שנטש את המשפחה כששון היה בן שלוש.
אימו התחתנה עם נהג משאית, ושון נותר לעיתים קרובות אצל קרובי משפחה בעת שאימו הצטרפה לאביו החורג בנסיעותיו.
הוא סבל מאלימות פיזית ורגשית מאת אביו החורג, אימו, סביו ודודיו, והרטיב במיטתו עד לגיל 13.
לטענתו, מגיל 7 הוא התחיל לשמוע קולות בראשו וכשהיה בן 15 החל לסגוד לכת השטן, פצע את עצמו ושתה את דמו לאחר ששמר אותו במקרר, וכן החל להשתמש בסמים ממריצים כדי להישאר ער ולהימנע מחלומות רעים.
ב-5 במרץ 1986 סלרס הרג את אמו ואת אביו החורג בעת שישנו בביתם שבאוקלהומה סיטי.
סלרס לבש רק תחתונים כדי שהדם לא יידבק בבגדיו, וירה קודם באביו החורג.
הירייה העירה את אמו, ואז הוא ירה בפניה.
סלרס ניסה לגרום לזירת הרצח להיראות כאילו הרצח אירע על ידי פולש מבחוץ.
לאחר מעשה הרצח הוא הלך ובילה עם חברתו.
במשפטו טען סלרס ששד השתלט עליו באיחוז וביצע את הרציחות, כחלק מהיותו שטניסט.
הוא טען שקרא את התנ"ך השטני מאות פעמים בגילאי 15–16, ובווידוי מזמן מעצרו כתב שהוא אכן שקע עמוק בכת השטן וחשב שזו דרך אמיתית לחיות בה, דרך שתסייע לו לתפוס שליטה על חייו.
במהלך המשפט הודה סלרס גם ברציחתו של אדם נוסף, רוברט פול באוור, כחצי שנה קודם לכן.
סלרס כעס על באוור, מוכר בחנות נוחות שסירב למכור לו בירה בשל היותו קטין, וירה בו למוות.
חבר המושבעים לא השתכנע מטענותיו של סלרס, וגזר עליו עונש מוות.
בזמן היותו במעצר סלרס הפך לנוצרי, ונפתח קמפיין המבקש עבורו חנינה מפני שהמיר דתו ונטש את השטניזם, וכן בשל גילו הצעיר.
הוא אף הופיע ב ובתוכנית האירוח של הרלדו ריברה.
הוא גם התארח בתוכניות דוקומנטריות על כת השטן ועל רוצחים סדרתיים של הערוצים MSNBC, CBS, WNS NEWS, A&E Network ועוד.
הוא נישא בכלא ב-14 בפברואר 1995, אך הנישואים בוטלו ב-1997.
ב-1999, במהלך ערעור שהגיש בבית המשפט הפדרלי העשירי לערעורים של ארצות הברית טען סלרס כי הוא לוקה בהפרעת זהות דיסוציאטיבית.
בית המשפט הגיב שייתכן שהדבר נכון, אך הוסיף שטענתו זו של סלרס לא הוגשה לערכאות נמוכות יותר, ועל כן לא ניתן לצרף אותה לערעור כעת.
ארגון זכויות האדם "Human Rights Watch" תקף את החלטתו של בית המשפט להוציא להורג אדם בשל כשלים פרוצדורליים בערעורו, כאשר ברור שהוא אכן סובל מהפרעה נפשית, והוסיף שרק מדינות שאינן דמוקרטיות מוציאות להורג קטינים.
בנוסף נדחתה גם בקשתו לחנינה וכן ערעור שהגיש לבית המשפט העליון.
עם זאת, פסיכיאטרים רבים טענו שאם לסלרס אכן הייתה הפרעה נפשית היא הייתה מזוהה בסמיכות למעצרו, ולא רק שבע שנים לאחר מכן, בעת הערעור.
גם אנשים מתוך הכלא העידו כי ראו את סלרס מתאמן יחד עם עורכי דינו כיצד להציג את עצמו כבעל הפרעה נפשית.
יומיים לפני הוצאתו להורג הגיש סלרס שני ערעורים נוספים.
הערעור הראשון, שהוגש לבית המשפט המחוזי הפדרלי, האשים את ועדת החנינה והשחרורים של המדינה בהפרת זכויות האזרח שלו, אך ערעור זה נדחה.
ערעור שני, שהוגש לבית המשפט לערעורים פליליים במדינה, טען שבית המשפט לערעורים במדינה עשה טעות בכך שקבע שסלרס ויתר על תביעת אי שפיותו במשפט.
בית המשפט לערעורים במדינה הודה שהשתמש בהצדקה משפטית שגויה קודם לכן, אך עם זאת דחה את ערעורו של סלרס לאחר ששקל מחדש את התיק לגופו של עניין.
סלרס הוצא להורג ב-4 בפברואר 1999 על ידי זריקת רעל.
לפני מותו הכריז סלרס, כשהוא פונה לאחיו החורגים: "כל אלו ששונאים אותי כרגע וממתינים למותי – ירגישו אותו דבר גם כשיקומו מחר בבוקר.
אתם הולכים לשנוא אותי בדיוק אותו דבר, ללא שינוי".
הוא החל לשיר שירים דתיים-נוצריים, ואמר בקול רם: "הנה אני בא, אבא, אני חוזר הביתה".
לאחר מכן הוא אמר לסוהר: "בוא נעשה את זה, גארי, בוא נתחיל", ומילותיו האחרונות היו: "שחרר את רוחי כדי שאוכל לשבח אותך.
שחרר את רוחי כדי שאוכל לסגוד לך".
שון פטריק תומאס הוא שחקן קולנוע וטלוויזיה אמריקאי.
תומאס נולד בוושינגטון בירת ארצות הברית.
הוא בנם של מהגרים מגיאנה.
הוא גדל בווילמינגטון, דלאוור לשריל, אנליסטית פיננסית בחברת דופונט וקרלטון תומאס, מהנדס שעבד גם עבור דופונט.
יש לו שני אחים צעירים יותר, סיים את לימודיו בתיכון ברנדיווין בדלאוור ולאחר מכן למד באוניברסיטת וירג'יניה.
הוא התכוון במקור ללמוד משפטים, אבל לאחר שעבר בהצלחה אודישן לתפקיד במחזה "צימוק בשמש", שינה כיוון והחליט להשתתף בתוכנית היוקרתית למשחק של אוניברסיטת ניו יורק בבית הספר טיש לאמנויות, וסיים את לימודיו ב-1995 .
תומאס החל להופיע בתפקידי מסך באמצע שנות ה-90, והיה לו תפקידים משניים במספר סרטים, בהם תאוריית הקשר בשנת 1997. שנה לאחר מכן הופיע בסרט "לא יכולים להתאפק".
במהלך השנים הוא הופיע בתפקידים אורחים ומשניים בסדרות טלוויזיה רבות.
בשנת 1999 שיחק בסרט הקולנוע משחקי פיתוי.
התפקיד הראשי הראשון שלו היה בסרט הנעורים "ריקוד צמוד" לצד ג'וליה סטיילס.
הוא זכה עם סטיילס בפרס הסרטים והטלוויזיה של MTV לנשיקה הטובה ביותר.
בשנת 2000 החל לשחק בתפקיד ראשי בסדרת הטלוויזיה המשטרתית "המחוז" (אנ'), ששודרה ב- CBS במשך ארבע עונות; את דמותו של הבלש טמפל פייג'.
לאחר מכן, תומאס הופיע בתפקידי משנה בסרטים ה"מספרה" ו"ליל המסכות: תחיית המתים", שניהם יצאו לאקרנים ב-2002.
בשנת 2007 שיחק בסרט הקולנוע "האנידריפר".
שנה לאחר מכן שיחק בסרט הקולנוע "צימוק בשמש".
בשנת 2017 דיבב בסדרת הרשת "ויקסן" כחלק מיקום החץ המבוסס על DC קומיקס, שם הוא דיבב את קולו של פרופסור מקליסטר.
בשנת 2019 הופיע בתפקיד חוזר בסדרת הטלוויזיה "הטובות לקרב" ובסרט הקולנוע "לשקר ולגנוב".
בשנת 2021 שיחק לצד דנזל וושינגטון בסרט הקולנוע "הטרגדיה של מקבת'" (אנ') שביים, כתב והפיק ג'ואל כהן על המחזה "מקבת'" מאת ויליאם שייקספיר.
בשנת 2022 שיחק בסרט הדרמה הביוגרפי "סיפורו של אמט טיל".
באותה שנה החל לשחק בעונתה השלישית של סדרת המדע-בדיוני "עבור כל האנושות" מבית אפל TV פלוס.
שיחק גם בסדרת הדרמה המשפטית "Reasonable Doubt" בשירות הסטרימינג "הולו".
תומאס התחתן עם השחקנית אוניקה לורן בניו אורלינס בשבת, 22 באפריל 2006. תאריך החתונה המקורי שלהם היה יום שבת, 5 בנובמבר 2005, אך נאלץ להידחות עקב הוריקן קתרינה .
שון עדרי (נולד ב-24 באוקטובר 2003 בגדרה שבישראל) הוא כדורגלן ישראלי המשחק בעמדת הבלם בקבוצת הפועל עירוני ראשון לציון.
עדרי נולד בגדרה שבישראל, וגדל במחלקת הנוער של מכבי תל אביב.
את לימודיו התיכוניים השלים בתיכון דרכא רמון ע"ש אילן ואסף רמון.
ב-3 במרץ 2022 ערך את הופעת הבכורה שלו במועדון, בניצחון 0–4 על מכבי יפו במסגרת שלב רבע הגמר של גביע המדינה לעונת 2021/2022.
ב-18 ביולי 2022 חתם על חוזה לשלוש שנים במכבי תל אביב, והושאל למשך עונה אחת להפועל אשדוד מהליגה הלאומית.
ב-1 באוגוסט ערך את הופעת הבכורה שלו במועדון, בהפסד 1-0 להפועל ניר רמת השרון במסגרת גביע הטוטו של הליגה הלאומית.
ב-22 באוגוסט ערך את הופעת הבכורה שלו בליגה, בתיקו 0-0 מול מכבי אחי נצרת במסגרת המחזור הראשון לעונת 2022/2023. ב-14 באוקטובר הבקיע את שער הבכורה שלו במועדון, בהפסד 1–2 למכבי קביליו יפו במסגרת המחזור התשיעי בליגה.
ב-26 ביולי 2023 הושאל לעונה אחת להפועל ניר רמת השרון.
ב-24 באוגוסט ערך הופעת בכורה בניצחון 0–3 על מ.ס.
ב-18 ביוני 2024 הושאל לעירוני קריית שמונה.
בינואר 2025 עבר להפועל פתח תקווה ובסיום העונה העפיל עם הקבוצה לליגת העל.
ב-19 באוגוסט 2025 חתם בהפועל עירוני ראשון לציון.
עדרי החל לשחק בנבחרת ישראל עד גיל 19 בשנת 2021. הוא נכלל בסגל הנבחרת לטורניר אליפות אירופה עד גיל 19 בשנת 2022, בו סיימה נבחרת ישראל במקום השני לאחר הפסד בגמר לנבחרת אנגליה עד גיל 19, וערך ארבע הופעות בטורניר.
שון צה קה קאונג (בסינית מסורתית: 謝家強; נולד ב-3 במאי 1991 בסלפורד שבאנגליה) הוא כדורגלן הונג קונגי-אנגלי המשחק בעמדת הבלם בקבוצת הייד יונייטד מליגת העל של הפרמייר ליג הצפונית ובנבחרת הונג קונג.
צה נולד בסלפורד שבאנגליה לאב הונג קונגי ולאם אנגלייה ממוצא אירי.
צה גדל במחלקות הנוער של מנצ'סטר יונייטד ומנצ'סטר סיטי.
ב-10 באוגוסט 2012 חתם בקבוצת סאות' צ'יינה מליגת העל של הונג קונג, והחל לשחק בקבוצה הבוגרת של המועדון.
בהמשך שיחק גם במועדונים טאי פו, R&F וקיצ'י במסגרת ליגת העל של הונג קונג.
ב-21 ביולי 2023 חתם צה בהייד יונייטד מליגת העל של הפרמייר ליג הצפונית .
ב-8 ביוני 2022 ערך צה את הופעת הבכורה שלו בנבחרת הונג קונג, בניצחון 2-1 על נבחרת אפגניסטן במסגרת מוקדמות גביע אסיה 2023.
שון קאמיניטי פייפרום הוא שחקן וזמר אמריקאי.
הוא ממוצא וולשי, אנגלי, סקוטי, אירי, הולנדי, איטלקי, גרמני, הונגרי וצרפתי .
"קמיניטי", שמו האמצעי, הוא שם הנעורים של אמו, גייל.
לפיירום יש אח גדול בשם כריסטופר ואחות צעירה בשם אמבר.
בשנת 2001 החל לדובב את קולו של ליונל בסדרת האנימציה "סטנלי".
זהו תפקיד הדיבוב הראשי הראשון שך פייפרום.
פייפרום ידוע בעיקר בתפקידו החוזר בתור אנדרו ואן דה קמפ, בנם של ברי ואן דה קמפ (מרשה קרוס) ורקס ואן דה קמפ (סטיבן קאלפ) בסדרת הטלוויזיה עקרות בית נואשות.
בתחילה שיחק את התפקיד בהופעת אורח חוזרת לאורך העונה הראשונה של התוכנית (2004–2005).
לאחר מכן שיחק בתפקיד חוזר מהעונה השנייה עד החמישית.
בשנת 2009, פיירום עזב את הסדרה "עקרות הבית הנואשות" אך המשיך להופיע בתדירות בתפקיד אורח, כולל בעונה האחרונה.
בשנת 2006 הופיע פייפרום בסרט "לאלף את אבא" של וולט דיסני לצד טים אלן וקריסטין דייוויס ובסרט "The Darkroom" משנת 2007.
בעקבות מותו של פיליפ סימור הופמן בשנת 2014 כתוצאה ממנת יתר, הודה פייפרום כי החלים מהתמכרות לסמים ואלכוהוליזם מפברואר אותה שנה.
שנהכותרתתפקידהערות1995הגלימהג'רי בלייקפרק אחד1995Sing Me a Story with Belleשוןשני פרקים1998Pumpkin Manאוסטיןסרט טלוויזיה1998A Wing and a Prayerג'סטיןסרט טלוויזיה1998מכדור הארץ לירחילד בן 10מיני סדרה, פרק אחד1998שיקגו הופג'ונה 'ג'סיקה' בוידפרק אחד1998אלןילדפרק אחד1998L.A.
תפקיד קולי2002State of Graceלוגן3 פרקים2003Oliver Beeneבילפרק אחד2003My Life with Menסםסרט טלוויזיה2003The Divisionג'ון2 פרקים2003האחים גרסיהג'ייק ברודיפרק אחד2004Drake & Joshמייקלפרק אחד2004Century Cityג'וליאן האןפרק אחד2004ניפ/טאקטרבור הייזפרק אחד20048 Simple Rulesג'ייקפרק אחד2004–2012עקרות בית נואשותאנדרו ואן דר קמפ112 פרקים, תפקיד חוזר2004–2005Still Standingמת'יו2 פרקים2006The Jake Effectאורסוןפרק אחד2009CSI: מיאמידניאלפרק אחד2012Rizzoli & Islesבראדליפרק אחד2013Killing Lincolnג'ון וו.
שון פיין הוא מנהיג איגוד מקצועי אמריקאי, המכהן מאז מרץ 2023 כנשיא איגוד עובדי הרכב.
פיין, שהיה בעבר חשמלאי במפעל חלקי רכב של חברת סטלנטיס בקוקומו, אינדיאנה, הוא חבר באיגוד מזה 29 שנים ומשתייך לסיעת הרפורמה "לאחד את כל העובדים לדמוקרטיה" (UAWD).
הוא הנשיא הראשון שנבחר ישירות על ידי חברי האיגוד, והיה דמות מרכזית בשביתת איגוד עובדי הרכב של שנת 2023.
פיין נולד וגדל בקוקומו, אינדיאנה, נכד לשני גמלאי איגוד עובדי הרכב מחברת ג'נרל מוטורס.
סבו החל את עבודתו בחברת קרייזלר בשנת 1937, השנה שבה הצטרפו עובדי קרייזלר לאיגוד לאחר שביתת ישיבה.
אביו היה ראש משטרת קוקומו.
פיין הוא בוגר בית הספר התיכון טיילור.
באפריל 2023, זמן קצר לאחר שנבחר לנשיא איגוד עובדי הרכב, פיין הכריז על כך שלאיגוד "נמאס מהמצב הקיים".
במהלך משא ומתן על חוזים, דרש העלאת שכר מיידית של 20% לעובדים, ולאחר מכן העלאות הדרגתיות שיגיעו ל-46%.
לטענתו, העלאות אלה נדרשות כדי להדביק את קצב העלאות השכר של מנכ"לים בתעשיית הרכב בעשורים האחרונים.
בנוסף, הוא קרא לביטול מדרגות השכר השונות והטבות ולחזור להטבות שנלקחו מהעובדים במהלך המשבר הכלכלי של 2007–2008, כולל החזרת התאמות יוקר המחיה ופנסיות מכובדות.
עמדתו הנחושה במשא ומתן הייתה גורם מרכזי בהחלטת האיגוד להכריז על שביתה ב-15 בספטמבר 2023. הייתה זו הפעם הראשונה בתולדות האיגוד שהוכרזה שביתה בו זמנית נגד כל שלוש יצרניות הרכב הגדולות בארצות הברית.
פיין זכה לתשומת לב רבה בשל סגנונו הלא שגרתי בארגון העובדים.
הוא משתמש תכופות בפלטפורמות מדיה חברתית כדי לתקשר עם חברי האיגוד, כולל סרטונים בסגנון דוקומנטרי קצר.
במהלך המשא ומתן, הופיע בשידורים חיים בפייסבוק, שם ציטט פסוקים מהתנ"ך ומלקולם אקס, ושילב את מסריו עם גישה ישירה ועימותית.
לדוגמה, באוגוסט 2023, הוא תועד משליך לפח הצעה של חברת סטלנטיס ואומר כי "מקומה - בפח".
סגנון משא ומתן זה זכה לשבחים מצד אנליסטים, שטענו כי מדובר במשא ומתן מודרני ואסטרטגי.
בסיום שביתת עובדי הרכב ב-2023, התחייב פיין להרחיב את מאמצי האיגוד לארגון חברות רכב נוספות.
הוא הצהיר כי "כאשר נחזור לשולחן המשא ומתן ב-2028, זה לא יהיה רק עם שלוש הגדולות, אלא עם חמש הגדולות או שש הגדולות".
בדצמבר 2023, הודיע איגוד עובדי הרכב על התחלת מאמצי האיגוד במפעל פולקסווגן בצ'טנוגה, טנסי, כאשר למעלה מ-1,000 עובדים חתמו על כרטיסי הצטרפות לאיגוד.
ב-19 באוגוסט 2024, פיין נאם בוועידה הדמוקרטית הלאומית הלאומית והביע תמיכה בעובדים ובזכויותיהם.
בנוסף, הצהרותיו הביקורתיות נגד מעמד המיליארדרים זכו לחשיפה נרחבת, ובפרופיל שפורסם עליו ב"ניו יורק טיימס" באוקטובר 2023 צוטט אומר: "לדעתי, למיליארדרים אין זכות קיום".
שון סופטי (נולד ב-25 במאי 1992) הוא שחקן קולנוע וטלוויזיה ישראלי.
הוא מוכר בעיקר בזכות תפקידו כרועי ברזאני בסדרת הטלוויזיה "תחריר" וכעובד חממי מהסדרה "חוליגנים".
סופטי הוא בוגר סל"ה – הסטודיו לאמנויות התיאטרון מיסודו של יורם לוינשטיין.
סופטי נולד וגדל באור יהודה למירב, מאמנת כושר, וליצחק, בעל מצבעת רהיטים.
הוא למד בחטיבת ביניים בעיר יהוד.
בתיכון הוא למד בבית ספר אקסטרני בצפון תל אביב.
הוא בוגר סל"ה – הסטודיו לאמנויות התיאטרון מיסודו של יורם לוינשטיין.
החל משנת 2018 סופטי משחק בתפקידים משניים עד אורחים במספר סדרות טלוויזיה, כגון: "סברי מרנן", "קופה ראשית", "ילדות סכסכניות", "חאנשי", "מלכות", "4:20", "טיטו ורוחו".
בשנת 2025 שיחק בתפקיד ראשי בסדרה "תחריר" של Yes, בסדרה הוא גילם את רועי בראזני, קב"ט שגרירות ישראל בקהיר.
באותה שנה גם שיחק בסדרה "שלומי 6" של HOT.
בנוסף שיחק בסדרה "חוליגנים" של כאן 11 בתפקיד עובד חממי העבריין המנהיג של שומרי החומות.
+שנהפרויקטתפקידהערות2018סברי מרנןאריאל2 פרקים2021קופה ראשיתשימיפרק: "ראמזי טהור לעד"ילדות סכסכניות2022מלכותתפקיד משני; עונה 2חאנשייוחאי2 פרקים20234:20מירוןחוליגניםעובד חממיסדרת טלוויזיה של כאן 112024טיטו ורוחונרקיסתפקיד משניאף אחד לא עוזב את פאלו אלטוקובי שפירא3 פרקיםג'ודוקאהחווה2025תחריררועי ברזאנישלומי 6איציק ברנסחוליגניםעובד חממישפה זרהדיילתTBAהלוו אחוי
+שנהפרויקטתפקידמחזאיבמאיהערות2020ציד המכשפותג'ון פרוקטורארתור מילראילנה ללצ'וק
פארל הוא קצין בדרגת לוטננט גנרל בחיל האוויר של ארצות הברית המכהן כסגן מפקד פיקוד המבצעים המיוחדים.
פארל סיים תואר ראשון במדע המדינה מאוניברסיטת המדינה של פלורידה ב-1990. הוא בעל תואר שני מאוניברסיטת המדינה רייט שבדייטון, אוהיו ותואר שני בלימודי ביטחון לאומי מבית ספר לביטחון לאומי ואסטרטגיית משאבים של האוניברסיטה לביטחון לאומי.
פארל הוכשר כטייס תובלה ותקיפה ורשם למעלה מ-3,500 שעות טיסה, כולל משימות קרביות בבוסניה והרצגובינה ובאפגניסטן.
הוא שירת כטייס לוקהיד AC-130 בטייסת המבצעים המיוחדים ה-16 ובשנים 2008-2009 פיקד על הטייסת.
שימש מפקד להק המבצעים המיוחדים ה-27 ומפקד כנף מבצעים מיוחדים ה-1 בשנים 2015–2016.
ב-2019 מונה למנהל תחום מבנה הכוחות, דרישות, משאבים והערכות אסטרטגיות בפיקוד המבצעים המיוחדים.
ב-2021 מונה לסגן מפקד פיקוד המבצעים המיוחדים המשולבים וב-2024 מונה לסגן מפקד פיקוד המבצעים המיוחדים.
שון קנן (; נולד ב-1966) הוא שחקן אמריקאי.
קנן בקליבלנד, לאחר מכן משפחתו עברה לפנסילבניה, הוא סיים תואר במדעי המדינה.
ב-1988 הופיע בסרט הסלאשר "Hide and Go Shriek", תפקידו הידוע הראשון היה בסרט קראטה קיד 3, שם שיחק את האנטגוניסט.
הוא שיחק בסדרה המבוססת על הסרט נערי הכרך.
ב-1991 שיחק ארוס של בת עשירים מבל אייר בסרט "Rich Girl" ב-1993 החל לשחק אופרת הסבון "בית חולים כללי".
ב-2000 הצטרף לצוות הסדרה היפים והאמיצים ואת אותו תפקיד שיחק גם בצעירים חסרי מנוח.
בין הפרסים שהיה מועמד אליהם הוא פרסי אמי לבידור בשעות היום.
הוא פועל נגד בריונות ושימש כשגריר הארגון "Boo 2 Bullying".
"שון קומבס: רגע האמת" היא מיני-סדרה תיעודית אמריקאית העוסקת בהאשמות על התנהגות מינית בלתי הולמת נגד הראפר שון "דידי" קומבס.
הסדרה, בבימויה של אלכס סטייפלטון , יצאה לאור בנטפליקס ב-2 בדצמבר 2025.
שון קומבס, הידוע גם כדידי/פאף דאדי, הוא מפיק-על, יזם ומוזיקאי אמריקאי מהבכירים בהיפ-הופ, שבמהלך הקריירה שלו נקשרו בשמו טענות רבות לעבירות אלימות ומין; הסדרה מתארת את עלייתו, את מעמדו המרכזי בתרבות ההיפ-הופ ואת הקריירה שלו כמנהיג חברת באד בוי רקורדס.
קומבס נעצר בספטמבר 2024 על רקע חקירה פדרלית, ובאוקטובר 2025 הורשע בשתי עבירות הקשורות לשידול לזנות, בעוד שבתיקים אחרים חמורים יותר, ובהם סחר בבני אדם, זוכה; נגזרו עליו 50 חודשי מאסר.
הסדרה כוללת עדויות של עובדים לשעבר, קורבנות וגורמים נוספים שתיארו דפוסים מתמשכים של אלימות, שליטה והתנהגות פוגענית מצדו של קומבס לאורך שנים רבות.
אלכס סטייפלטון, במאית הסדרה, הדגישה את חשיבות בחינת תרבות ההערצה סביב סלבס ואת מידת ההשפעה שהיא מעניקה להם, וכן הביעה עניין ציבורי בתהליך התרבותי המתרחש מאז תנועת MeToo.
במסגרת תיעוד של חייו לקראת מעצרו, צולם קומבס מגיב לתביעות שהוגשו נגדו ב-2024, כולל תביעתה של הזמרת דון ריצ'רדס, וטען כי התובעים מונעים ממניעים אישיים וכספיים.
הסדרה כוללת גם חומרים תיעודיים נדירים מחיי היום-יום של קומבס ומאירועים היסטוריים בסצנת ההיפ-הופ, בהם צילומים מאותו לילה שבו נרצח הנוטוריוס בי.
בשנת 1997. הסדרה מציגה עדויות של מושבעים מן המשפט הפדרלי של קומבס, אשר מפרטים את התהליך שהוביל לפסיקה המעורבת בעניינו.
בנוסף לקטעי ארכיון של שון קומבס, הסדרה כוללת גם ראיונות עם:
הראפר 50 סנט הודיע ב-7 בדצמבר 2023 שהוא מפתח סדרת סרטים דוקומנטרית על שון קומבס, וציין כי ההכנסות מהפרויקט יועברו לקורבנות מפרשת פי.
דידי בה קומבס היה מעורב.
לפני ששכר את אלכס סטייפלטון לביים את הסדרה, ג'קסון עבד על הפרויקט במשך חמישה חודשים, וחיפש אנשים הקרובים לקומבס שיהיו מוכנים "לדבר ולומר את האמת".
הסדרה כוללת קטעי וידאו שלא נראו קודם, שנועדו לכאורה לסרט דוקומנטרי שקומבס צילם לפני מעצרו בספטמבר 2024, ובהם תיעוד שיחות עם צוות ההגנה שלו וסצנות מחיי היום-יום שלו.
דידי מתואר בסדרה במצבים המציגים את התנהלותו האישית והמקצועית, ו-50 סנט טען כי חלק מהרגעים מלמדים על דפוסי התנהגות מניפולטיביים מצדו.
הסדרה מציגה ראיונות עם שני מושבעים שהיו אחראים לפסק הדין המעורב במשפט הפדרלי של קומבס.
נטפליקס הכריזה על הפקת הסדרה ב-25 בספטמבר 2024, שבוע לאחר שקומבס נעצר באשמת סחיטה, סחר בבני אדם והובלה לצורך עסק בזנות.
קאסי ונטורה, בת זוגו לשעבר של קומבס, הוזמנה להשתתף בסדרה, אך סירבה.
הטריילר הרשמי של הסדרה יצא ב-1 בדצמבר 2025. הסדרה שוחררה בנטפליקס למחרת, ב-2 בדצמבר 2025.
לפני יציאתה, דובר מטעם קומבס גינה את הסדרה וכינה אותה "סרט תעמולה מביש" המשתמש ב"קטעי וידאו גנובים שמעולם לא אושרו לשחרור".
דוברו של קומבס הביע דאגה מהשימוש ב"חומרים פרטיים" שנכללים בסדרה וטען כי החומרים לא התקבלו מדידי או מצוותו, וכי פרסום הקטעים מעלה שאלות על דרך השגתם.
50 סנט דחה את הטענה שהסדרה היא ביטוי ליריבות רבת-שנים בינו לבין קומבס, וטען כי מטרתה להציג את סיפוריהם של האנשים שנפגעו.
שון סלין הוא קצין בדרגת מייג'ור גנרל בחיל הנחתים של ארצות הברית המשרת כממלא מקום סגן מפקד פיקוד מרכז.
סלין התגייס ב-1991 לחיל הנחתים לאחר לימודי התואר הראשון.
הוא הוכשר כטייס מסוקים ושירת בבלקן ובקרן אפריקה.
שימש כותב הנאומים של מפקד חיל הנחתים ובהמשך הוצב בבגדאד שבעיראק במסגרת הכוח הרב-לאומי, כשבמקביל שימש עוזרו של כומר אנגליקני בקהילה הנוצרית המקומית.
ב-2009 מונה למפקד טייסת המסוקים HMH-461 והוביל אותה במבצעים בגאנה ובקריביים במסגרת פעילות משותפות של סוכנויות הממשל האמריקאי למאבק בסחר בלתי חוקי וכן בסיוע ההומינטרי לאחר רעידת האדמה בהאיטי (2010).
בתפקידו הבא הוצב בכוח המשלוח השני של חיל הנחתים באפגניסטן והוביל תוכנית ארוכת טווח אזרחית-צבאית משותפת לארצות הברית, בריטניה ואפגניסטן במחוזות הלמנד ונימרוז.
ב-2012 מונה לקצין באגף התכנון של פיקוד מרכז.
ב-2015 מונה למפקד להק הנחתים ה-29 וב-2017 מונה למפקד כוח תגובה של הנחתים באפריקה.
בתפקידו הבא שימש קצין אג"ם של כוח המשלוח השני.
ב-2018 מונה לעוזר מפקד כנף הנחתים הראשונה.
ב-2019 מונה למנהל מחלקת הדוברות של חיל הנחתים.
ב-2020 מונה לעוזרו הצבאי של זלמאי ח'לילזאד, שליח ארצות הברית באפגניסטן וב-2022 מונה לראש מחלקת תכנון של פיקוד מרכז.
במהלך מלחמת חרבות ברזל הוביל פעילות לשיתוף פעולה בין מדינתי ורב לאומי באזור הפיקוד.
ביולי 2025 מונה לממלא מקום סגן מפקד הפיקוד.
בדצמבר 2025 הוכרז כי יקודם לדרגת לוטננט גנרל וימונה למתאם הביטחוני בין ישראל לרשות הפלסטינית.
מינויו אושר בסנאט בינואר 2026.
סלין בעל תואר ראשון בהיסטוריה מאוניברסיטת בוסטון, בעל תואר שני בביטחון ויחסי חברה-צבא ותואר שני נוסף ביטחון לאומי ומדיניות מבית הספר של הצי ללימודים מתקדמים, בעל תואר שני בלימודי צבאיים ואסטרטגיה ממכללת המלחמה של הנחתים, ובעל תואר שני בלימודי צבא מאוניברסיטת חיל הנחתים.
בתורת ההסתברות וסטטיסטיקה, שׁוֹנוּת (סימון: מהמילה האנגלית Variance) היא מדד לפיזור ערכים באוכלוסייה נתונה ביחס לתוחלת שלה.
מושג זה הוצג לראשונה על ידי רונלד פישר בשנת 1918.
באופן אינטואיטיבי, השונות היא המרחק (הריבועי) הממוצע של כל ערך, מהממוצע של כל הערכים.
כלומר, אם השונות שווה אפס, כל הערכים זהים.
ככל שהערך השונות עולה, כך הערכים "מפוזרים" יותר.
מכיוון שהשונות מודדת מרחק, ערכה תמיד יהיה אי-שלילי.
השונות מוגדרת עבור משתנה רציף ועבור משתנה בדיד, וניתן לחשב אותה באופן תאורטי מפונקציית ההסתברות או לחשב אותה ביחס לאוכלוסייה או למדגם נתונים.
יש התפלגויות (כגון התפלגות קושי) שהתוחלת שלהן אינה מוגדרת; וכאלה שהתוחלת שלהן מוגדרת, אבל השונות אינה מוגדרת.
היות שיחידות השונות הן ריבוע יחידות האוכלוסייה, דבר המקשה על השוואת גדלים, נעשה שימוש גם במושג סטיית תקן, השווה לשורש השונות, ומציג את הפיזור הממוצע ביחידות המקוריות.
עבור משתנה מקרי – בדיד או רציף – בעל תוחלת , השונות שלו מוגדרת כתוחלת של ריבוע המרחק מן המשתנה לתוחלת שלו, כלומר המומנט המרכזי מסדר 2:
כל זאת בתנאי שהאינטגרלים או הסכומים המעורבים בחישוב מתכנסים.
בהינתן פונקציית הסתברות בדידה x1 ↦ p1, ..., xn ↦ pn, ערך השונות נתון בנוסחה
בהינתן פונקציית הסתברות רציפה, חישוב השונות נתון על ידי